Łéʼétsoh

éí Tsin Deigházhígíí dah yikahjí atah daasdzoh. Ndaʼałkaahí dóó ééʼdeetįįhii éí "Rattus" deiłníigo deiyózhí. Łéʼétsoh éí 66 ałʼąą ádaatʼé.

Łéʼétsoh éí Binááʼádaałtsʼózíidi hadahóólįįd. Dííshjį́į́góó éí nahasdzáán tʼáá siʼą́ą́ ńtʼę́ę́ʼ bikááʼgóó dahólǫ́, tʼáá hazhóʼó Shádiʼááhjí kéyah yistinígíí dóó Hakʼaz Dineʼé Bikéyah — ńléidi éí ádaadin.

 Ánoolinígíí dóó bichʼiyąʼ 
Łéʼétsoh éí naʼastsʼǫǫsí ndahalin, ákó ndi éí naʼastsʼǫǫsí yilááh ádaníłtso; bitsʼíís éí 8–11di asdzoh áníłnéez łeh. Bitseeʼ dóó bijáád éí doo daditłʼo da łeh.

Łéʼétsoh éí daʼałchozh dóó daʼalghałgo naakai; chʼil binááʼ dóó bikétłʼóól deiłchozh; chʼosh yázhí dóó dzidzé deildeeł. Łahda tsídii yázhí dóó tsídii biyęęzhii deilghał; tábąąhgi léʼétsoh dahinánígíí éí łóóʼ deilghał ałdóʼ.

 Łéʼétsoh dóó bílaʼashdlaʼii 
Binááʼádaałtsʼózí bikéyahdi kéédahatʼínígíí éí łéʼétsoh bitsʼą́ą́dóó chʼiyáán ádeilééh. Nááná  łaʼ bílaʼashdlaʼii éí łéʼétsoh bilį́į́ʼ ádeiłʼį́įgo yaa ádahályą́.